MINT วิ่งแรง 3% โบรกฯ ชี้ปี 61 ธุรกิจโรงแรมโตเด่น แนะ “ซื้อ” เป้า 50 บ.
MINT วิ่งแรง 3% โบรกฯ ชี้ปี 61 ธุรกิจโรงแรมโตเด่น แนะ "ซื้อ" เป้า 50 บ. โดยล่าสุด ณ เวลา 15.10 น. อยู่ที่ระดับ 40.50 บาท เพิ่มขึ้น 1 บาท หรือ 2.53% สูงสุดที่ระดับ 40.75 บาท ต่ำสุดที่ระดับ 39.75 บาท มูลค่าการซื้อขาย 434.34 ล้านบาท
23 ก.พ. 2561

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 15.10 น. อยู่ที่ระดับ 40.50 บาท เพิ่มขึ้น 1 บาท หรือ 2.53% สูงสุดที่ระดับ 40.75 บาท ต่ำสุดที่ระดับ 39.75 บาท มูลค่าการซื้อขาย 434.34 ล้านบาท

ด้านนักวิเคราะห์ บล.ดีบีเอสฯ ระบุ แนะนำ “ซื้อ” ราคาเป้าหมาย 50 บาทต่อหุ้น โดยคาดว่ากำไรหลักในปี 2561 จะเพิ่มได้อีก 21% จากปี 2560 เนื่องจากธุรกิจโรงแรมมีโมเมนตัมดีต่อเนื่องจากภาวการณ์ท่องเที่ยวไทยที่คึกคัก โรงแรมต่างประเทศคือ Tivoli โปรตุเกส บราซิล ฟื้นตัว และโรงแรมที่ปิดปรับปรุงจะกลับมาเปิดให้บริการได้ในไตรมาส 2/61
อย่างไรก็ดี ในส่วนของธุรกิจอาหารที่ไทยจะได้ประโยชน์จากกำลังซื้อที่ฟื้นตัว รวมถึงงบดุลที่คาดว่าจะแข็งแกร่งขึ้นจากการใช้สิทธิ์ของ MINT-W5 ช่วยเพิ่มฐานทุนให้ใหญ่ขึ้น